# Рачунарске мреже

Када свој рачунар повежеш са другим рачунаром тако да они могу међусобно да размењују податке, да комуницирају, кажемо да су ти рачунари умрежени. Мреже попут оне  у твом стану где је повезано неколико рачунара или оне у школи где је повезано неколико десетина рачунара и које се обично простиру у оквиру једног домаћинства, школе, предузећа, називамо **локалне мреже** (енгл. Local, Area Network, LAN).  Више локалних мрежа које се простиру у неком делу града, целом граду или чак некој већој географској области називају се **мреже широког распона** (енгл. Wide, Area Network, WAN). Интернет је мрежа коју називамо **глобалном мрежом** јер је сачињена од умрежених рачунара широм наше планете.

Рачунари унутар мреже могу да имају различите улоге. Неки су равноправни, а неки имају улогу да омогуће рад мреже, да се на њима налазе подаци и програми које користе други рачунари у мрежи или да једноставно користе услуге,  односно податке и програме са других рачунара. Рачунари чије услуге користе други рачунари називају се **сервери** а они који користе услуге сервера називају се **клијенти**.